Sekitar Program Shah Alam Hari Tanpa Kenderaan Edisi Januari 2025 yang telah berlangsung di Dataran Kemerdekaan Shah Alam, Seksyen 14. Program telah dimulai dengan pelepasan Larian Spectrum Fun Run UiTM dan Larian Ahli Kesatuan Guru-Guru Melayu Malaysia Barat Daerah Petaling.

Acara pelepasan peserta larian telah disempurnakan oleh YBhg. Dato’ Haji Mohd Fauzi bin Haji Mohd Yatim, Datuk Bandar Shah Alam diiringi oleh Prof. Dr. Ismie Roha Mohamed Jais, Penolong Naib Canselor, Universiti Teknologi MARA (UiTM).

Turut diadakan, sesi pemotongan pulut kuning sempena sambutan ulang tahun kelahiran YBhg. Dato’ Haji Mohd Fauzi bin Haji Mohd Yatim, Datuk Bandar Shah Alam. 

Pelbagai acara menarik telah disediakan kepada para pengunjung antaranya petting zoo, cabutan bertuah, senamrobik, minuman 100 plus percuma, bazar belia, mobile library, kenderaan bergerak MBSA serta pelbagai lagi aktiviti yang menjadi tarikan kepada pengunjung. 

Turut hadir YAD Dato’ Haji Emran bin Haji Kadir, Dato’ Orang Kaya Maha Bijaya Petaling, Orang Besar Daerah Petaling; YBrs. Tuan Haji Mohd Firdaus bin Mokhtar, Ahli Majlis, MBSA; YBrs. Tuan Haji Madiyan bin Haji Baweh, Pemangku Timbalan Datuk Bandar Shah Alam; Ahli-Ahli Majlis, Pengarah-Pengarah Jabatan serta Ketua-Ketua Bahagian, MBSA.

#weloveshahalam
#KitaSelangorMajuBersama
#MalaysiaMadani